เสือหวัด

เสือหวัด หรือ เสือสวัสดิ์ เป็นอาชญากรชาวไทย ที่ก่อเหตุและมีคดีความอยู่ในสมัยรัชกาลที่ 8 - รัชกาลที่ 9 แห่งกรุงรัตนโกสินทร์ 

 ประวัติ 
ชีวประวัติของเสือหวัดไม่ชัดเจน จากคำบอกเล่าของญาติและหนังสือต่าง ๆ ระบุว่าเสือหวัด มีชื่อจริงว่า นายสวัสดิ์ ชื่อเล่นว่า นายหวัด นามสกุล โพธิ์หอม เกิดปีใดไม่ชัดเจน อยู่ในช่วงราว พ.ศ. 2468 - 2470 ที่บ้านนาลิง ตำบลมดแดง อำเภอศรีประจันต์ จังหวัดสุพรรณบุรี 

เป็นบุตรคนที่ 4 ในจำนวนพี่น้อง 5 คน ครอบครัวประกอบอาชีพเกษตรกรรม (ทำนา) บิดาชื่อ นายสว่าง มารดาชื่อ นางย้อย นามสกุล โพธิ์หอม

วัยเยาว์ เข้ารับการศึกษาที่โรงเรียนวัดวังพลับใต้ ซึ่งอยู่ไม่ไกลบ้าน จวบจนสำเร็จการศึกษาชั้นประถมศึกษาปีที่ 4 แล้วต้องการศึกษาต่อ แต่ด้วยฐานะทางครอบครัวไม่เอื้ออำนวย อีกทั้งขณะนั้นบิดาเสียชีวิต ตนเป็นลูกผู้ชายจึงต้องอยู่บ้านช่วยครอบครัวประกอบอาชีพเป็นต้นมานายฉันทนา (นามแฝง). (2489). เสือฝ้าย 10 ทิศ. พระนคร: โรงพิมพ์ไทยพานิช.

 เป็นโจร 
ในวัยหนุ่ม คืนหนึ่งมีโจรลักควายนำควายผ่านมาทางบ้านนายสวัสดิ์ นายสวัสดิ์ถูกเข้าใจผิด ใส่ความว่าเป็นพรรคพวกโจร เจ้าหน้าที่ซ้อมนายสวัสดิ์แล้วจับกุมตัวดำเนินคดี ระหว่างอยู่ในการควบคุมตัวของเจ้าหน้าที่ ได้ออกอุบายให้นายสวัสดิ์กับผู้ต้องหาจำนวนหนึ่งไปปล้นทรัพย์สินเพื่อแลกกับอิสรภาพ ภายหลังจึงทำการตลบหลังเพื่อปิดปาก แต่นายสวัสดิ์กับผู้ต้องหาบางคนหลบหนีไปได้ และถูกตามไล่ล่า ต้องแยกย้ายหลบหนีคนละทิศทาง

นายสวัสดิ์หลบซ่อนตัวอยู่ในพื้นที่ภาคตะวันออกเฉียงเหนือระยะเวลาหนึ่ง ระหว่างนั้นเจ็บป่วยจนแทบเอาชีวิตไม่รอด เมื่อรักษาตัวหายดีแล้ว ทราบข่าวเสือฝ้ายที่อำเภอเดิมบางนางบวช จังหวัดสุพรรณบุรี จึงลอบเข้าพื้นที่พบเสือฝ้าย ขอเข้าร่วมเป็นสมาชิกชุมโจรซึ่งมีขนาดใหญ่ที่สุดในขณะนั้นสำนักงานจังหวัดสุพรรณบุรี สำนักงานปลัดกระทรวงมหาดไทย กระทรวงมหาดไทย. (2528). ประวัติเสือฝ้าย. ใน ประวัติมหาดไทยส่วนภูมิภาค จังหวัดสุพรรณบุรี. หน้า 383 - 387. สุพรรณบุรี: มนัสการพิมพ์.

แต่อีกกระแสหนึ่งระบุว่า หลังจากนายสวัสดิ์ถูกเข้าใจผิดและใส่ความว่าเป็นพรรคพวกโจร เจ้าหน้าที่ซ้อมนายสวัสดิ์แทบตาย จึงหลบซ่อนตัวอยู่ตามป่าเขา แต่ถูกพรรคพวกของเสือดำรังแก จึงไปอยู่กับเสือแบนซึ่งมีอิทธิพลในพื้นที่อำเภอศรีประจันต์ อำเภอเมืองสุพรรณบุรี จังหวัดสุพรรณบุรี แต่อยู่กับเสือแบนแล้วอยู่ไม่ได้ จึงขอเข้าร่วมอยู่กับเสือฝ้ายที่อำเภอเดิมบางนางบวช จังหวัดสุพรรณบุรี 

ระหว่างอยู่ในชุมโจรเสือฝ้าย เสือหวัดร่วมกับสมาชิกชุมโจรออกปล้นตามจังหวัดต่าง ๆ ทางภาคเหนือ กำแพงเพชร พิจิตร พิษณุโลก นครสวรรค์ อุทัยธานี ชัยนาท สิงห์บุรี กาญจนบุรี นครปฐมมนัส โอภากุล. (2540, พฤษภาคม). สุพรรณเป็นเมืองโจร เมืองคนดุจริงหรือ?. ศิลปวัฒนธรรม. 18(7): 90 - 101. โดยปล้นเฉพาะผู้ที่มีฐานะร่ำรวย แล้วนำทรัพย์สินบางส่วนไปแจกจ่ายชาวบ้านเพื่อเป็นการปิดปากการให้เบาะแส และมอบให้เจ้าหน้าที่บางรายที่ทุจริตรับสินบนWATCHDOG CHANNEL (2018-06-28), ฃฅ 091 - รายการฃอคิดด้วยฅน ตอน เสือ ขุนโจร ออกอากาศ 5 และ 12 พฤศจิกายน 2540, สืบค้นเมื่อ 2025-10-10 ส่งผลให้ชุมโจรเสือฝ้ายหนีรอดจากการจับกุมได้เสมอ

เสือหวัดเป็นเสือหนุ่ม มีฝีมือดี ซึ่งเสือฝ้ายไว้ใจและกล่าวว่าเป็นมือขวาของเขา เวลาเกิดเรื่องที่ไหน ถ้าเสือฝ้ายไม่ไป ก็จะส่งเสือหวัดกับพรรคพวกไปทำงานไม่เคยพลาด มีลักษณะสุขุม ใจนักเลง มักนำทรัพย์สินที่ปล้นได้ส่วนของตนแจกจ่ายแก่คนรอบข้าง โดยมีพรรคพวกสนิทในชุมโจรเดียวกัน คือ เสือใบ และเสืออิ่ม ทองแดง 

เมื่อเสือฝ้ายต้องการเลิกเป็นโจร จึงตกลงร่วมมือกับเจ้าหน้าที่ปราบโจร (เสือ) ต่าง ๆ ในจังหวัดสุพรรณบุรีและเขตพื้นที่ติดต่อกันนายฉันทนา (นามแฝง). (2490, จันทร์ 19, พฤษภาคม). อวสานต์ของเสือฝ้าย. สยามสมัยรายสัปดาห์, หน้า 5, 12, 14-15. จนลูกน้องล้มหายตายจากไปหลายคน ต่อมาเสือฝ้ายถูก ร.ต.อ.ยอดยิ่ง สุวรรณนาคร (ผู้บังคับกองร้อย กองปราบปราบพิเศษ) พร้อมกองกำลังเจ้าหน้าที่วิสามัญฆาตกรรมเมื่อวันที่ 25 เมษายน พ.ศ. 2490เจริญ ตันมหาพราน. (2553). สิ้นลายเสือ. กรุงเทพฯ: บริษัท ไพลินบุ๊คเน็ต จำกัด. เสือหวัด เสืออิ่ม ทองแดง จึงร่วมกันตั้งชุมโจรใหม่ ออกปล้นเรือโยง เรือบรรทุก ในย่านแม่น้ำลำคลอง พื้นที่จังหวัดสุพรรณบุรี จังหวัดพระนครศรีอยุธยา จังหวัดนครปฐม จังหวัดกาญจนบุรีเสมียน หงษ์โต. (2561). บรรพชนคนบางแม่หม้าย นักสู้ผู้ไร้ชื่อในประวัติศาสตร์ไทย. ม.ป.ท.: ม.ป.พ.

เสือหวัดเคยก่อคดีอุกอาจนำพรรคพวกปล้นบ้านนายอำเภอแห่งหนึ่ง ถูกนายอำเภอใช้ปืนลูกซองยิงตกลงจากบ้าน แต่ไม่ได้รับบาดเจ็บใดๆ จากนั้นจึงจับตัวนายอำเภอและสมาชิกในบ้านมัดไว้ แล้วปล้นเอาทรัพย์สินและปืนทองของนายอำเภอไปด้วย 

 เสียชีวิต 
พ.ศ. 2491 เสือหวัดเดินทางไปเยี่ยมครอบครัวที่บ้านเกิด ขากลับได้รับชายฉกรรจ์จำนวนหนึ่งไปสมทบเป็นสมาชิกกลุ่มโจร จากนั้นจึงร่วมมือกับเสืออิ่ม ทองแดง และพรรคพวกปล้นเรือพ่วงที่บ้านบางซอ อำเภอสองพี่น้อง จังหวัดสุพรรณบุรี ขณะกบดาน วันหนึ่งได้ถูก ร.ต.อ.ยอดยิ่ง สุวรรณนาคร (ผู้บังคับกองร้อย กองปราบปราบพิเศษ) พร้อมกองกำลังเจ้าหน้าที่เข้าปราบปราม แล้วควบคุมตัวนำไปวิสามัญฆาตกรรมในพื้นที่ท้องทุ่งบ้านดอนกระเบื้อง หมู่ที่ 5 ตำบลบางใหญ่ อำเภอบางปลาม้า จังหวัดสุพรรณบุรี ทิ้งศพตากแดดประจานไว้เป็นเวลาหลายวัน กระทั่งผู้ใหญ่สวาท คงสวัสดิ์ ผู้ใหญ่บ้านหมู่ที่ 5 ได้ทำการฌาปนกิจศพ ณ กลางท้องทุ่งนั้น

การวิสามัญฆาตกรรมเสือหวัด ถือเป็นการปิดฉากสมุนมือขวาของเสือฝ้าย และปิดฉากการทำงานของ ร.ต.อ.ยอดยิ่ง สุวรรณนาคร ในการปราบปรามเสือสุพรรณ เพราะหลังจากนี้ได้มีคำสั่งย้ายเขากลับเข้าจังหวัดพระนคร เป็นผู้บังคับกองสถานีตำรวจนครบาล พระนคร โดยมิได้มีการเลื่อนยศใดตลอดระยะเวลาที่รับราชการเลยพุทธทาสภิกขุ (นามแฝง). (2517). ศิลปแห่งการครองชีวิต อนุสรณ์ในงานฌาปนกิจศพ นายคลาย สุวรรณนาคร และ ร.ต.อ.ยอดยิ่ง สุวรรณนาคร. กรุงเทพฯ: สมชายการพิมพ์. อันเป็นผลจากการทำงานที่มักวิสามัญฆาตกรรมผู้ต้องหาก่อนเข้าสู่กระบวนการยุติธรรม ซึ่งเป็นที่วิพากษ์วิจารณ์ในสื่อหนังสือพิมพ์และสังคมไทยในอดีต

 เสือหวัดในวัฒนธรรมร่วมสมัย 

 ละครเรื่อง ยิหวาดาตัง ออกอากาศเมื่อ พ.ศ. 2569 บทของเสือหวัด แสดงโดย ณัฐวุฒิ สกิดใจ

เสือหวัด ที่ปรากฏในละครเป็นตัวละครซึ่งถูกประพันธ์ขึ้น โดยได้รับแรงบันดาลใจจากชื่อของ "เสือหวัด" ซึ่งเป็นหัวหน้าชุมโจรในอดีต ถูกนำมาประพันธ์เป็นตัวละครซึ่งไม่ตรงกับชีวิตจริงของเสือหวัด (สวัสดิ์ โพธิ์หอม)

 ข้อวิจารณ์ 
เกิดข้อวิจารณ์ในสังคมไทย ถึงเรื่องพฤติกรรมโจร (เสือ) ต่าง ๆ ที่ถูกหยิบยกมาสร้างเป็นวรรณกรรม ละคร ภาพยนตร์ ฯลฯ ถึงเรื่องการต่อเติมเสริมแต่ง การสร้างภาพลักษณ์ตัวละครที่อาจไม่ตรงความเป็นจริง การสร้างทัศนคติที่เกิดขึ้นจากมุมมองด้านเดียวของผู้ก่อเหตุ โดยที่ไม่ได้มองอีกด้านซึ่งเป็นฝ่ายผู้เสียหายบ้างเลย

ในช่วงกระแสจตุคามรามเทพกำลังได้รับความนิยม พ.ศ. 2549 - 2551 เสือใบ (นายใบ สะอาดดี) เสือมเหศวร (นายสวน เภรีวงษ์) และพระครูสุนทรธรรมวิมล (ทวีศักดิ์ ชุตินฺธโร) ออกเดินสายร่วมพิธีพุทธาภิเษกวัตถุมงคลจตุคามรามเทพยังวัดต่าง ๆ ในประเทศไทย และเป็นที่วิพากษ์วิจารณ์ถึงพฤติกรรมการกล่าวอ้างถึงขุนพันธรักษ์ราชเดช (บุตร พันธรักษ์) เสือฝ้าย (ฝ้าย เพ็ชนะ) และเสือดำ (ดำ สะราคำ) ที่เสียชีวิตไปแล้ว ไม่ตรงกับความเป็นจริง และแสวงหาผลประโยชน์

 ดูเพิ่ม 

 เสือฝ้าย
 เสือดำ
 เสือมเหศวร
 เสือใบ
 ร.ต.อ.ยอดยิ่ง สุวรรณนาคร

 อ้างอิง 

หมวดหมู่:บุคคลจากอำเภอศรีประจันต์
หมวดหมู่:บุคคลจากจังหวัดสุพรรณบุรี
หมวดหมู่:โจร
หมวดหมู่:อาชญากรชาวไทย
หมวดหมู่:หัวหน้าอาชญากรชาวไทย
หมวดหมู่:ชาวไทยในสงครามโลกครั้งที่สอง
หมวดหมู่:บุคคลที่เสียชีวิตในปี พ.ศ. 2491